25.11.2004

Oikeusministeriö Lainvalmisteluosasto Yksityisoikeuden yksikkö PL 25
00023 VALTIONEUVOSTO

. It

Tapio Kovanen 

Puheenjohtaja	Varapuheenjohtaja

Suomen Vesiyhdistys r.y. kiittää vesilakitoimikunnan mietintöä koskevasta lausuntopyynnöstä ja toteaa lausuntonaan seuraavaa:

Vesilakitoimikunnan esitys vesilain ajanmukaistamisesta on perusteltu ja perusteellinen. Viimeisten 40 vuoden kuluessa on yhteiskunnassa, vesivarojen käytössä ja yleisissä arvostuksissa tapahtunut muutoksia, jotka edellyttävät vesiasioita koskevan lainsäädännön laajempaa uudistamista, osittaistarkistuksia on pidettävä riittämättöminä. Esityksessä on onnistuttu hyvin yksinkertaistamaan ja selkeyttämään vesilainsäädäntöä.

Lakiluonnoksen valmisteluun, sen kommentointiin, myöhempään toimeenpanoon ja jatkokehittämiseen osallistuu eri hankeosapuolten asiantuntijoina runsaasti Suomen Vesiyhdistys r.y:n jäseniä. He ovat jo lakivalmistelun tässä vaiheessa voineet ottaa kantaa omia erikoisosaamisalueitaan koskeviin seikkoihin. Tämän vuoksi tässä lausunnossa kiinnitetään huomiota vain muuta-maan Suomen Vesiyhdistys r.y:n kannalta tärkeään näkökohtaan_

Tulvasuojeluun liittyvä lainsäätely voisi olla selkeämpi ja itsenäisempi. Kun uudessa esityksessä vesistön järjestelyosio on erillisenä poistettu, tulvasuojelun problematiikka ja säätely niin hankkeiden toteuttamisen, tulvaherkkien alueiden rakentamisen kuin mandollisten tulvavahinkojen korvauskysymystenkin osalta jää hiukan hajanaiseksi ja epäselväksi. Täsmentämistarvetta korostaa mandollinen ilmaston muuttumiseen liittyvä tulvatilanteiden lisääntyminen ja paheneminen, minkä on ennustettu liittyvän muuttuvaan ilmastoon. Erityisesti taajamatulvat saattavat aiheuttaa vakavia taloudellisia ja jälkikäteen myös oikeudellisia ongelmia, joiden käsittelyyn kaivattaisiin lisää myös lainsäädännöllisiä työkaluja.

Kaiken kaikkiaan Suomen Vesiyhdistys r.y. pitää vesilakitoimikunnan mietintöä sangen perusteellisena uudistustyönä, johon on ollut myös selvä tarve.
Kunnioittavasti

Suomen Vesiyhdistys r.y. Pertti Seuna